543 



il travaille a instruyre la ieunesse, en telle sorte que depuis 

 quatre ou cinq ans qu'il y est, il a faict courir un merveilleux 

 bruyt touchant le dict Collège. 



« Or est ainsi que des le temps qu'il pleut au Seigneur de 

 m'appeiler par le moyen de nos bons frères Antoyne Sonier, 

 Farel et Calvin, pour ayder a instruyre les eiifans en vostre Col- 

 lège, le dict personnage estoit fort affecte a s'en venir avec moy, 

 s'il eust eu une telle occasion de venir au pays de l'Evangile, 

 pour s'employer au service et à la gloire de nostre Seigneur, et 

 de faict il luy faisoit grand mal de me veoir ainsi départir, non 

 pas en tant que i'eslois appelle a ung tel bien, mais a cause de 

 nostre séparation corporelle , car des nostre ieune aage luy et 

 moy avons touiours esté si bons amys et si familiers ensemble, 

 que nous avions selon nostre pourete et argent et livres et aul- 

 tres choses en commun. 



« Quant aux grâces que le Seigneur Dieu a mises en ce bon 

 frère, il seroit long a racompter, mais seulement ie vous ay 

 voulu advertir que ie ne sache homme de lettres plus convenable 

 pour ayder a relever vostre dicl Collège. Vray est que vous trou- 

 verez assez de gens de grand savoir et d'une grosse apparence : 

 mais croyez que pour le présent il est bien difficile d'en trouver 

 ung tel quant a la tradifive, ne qui ayt sa grand' industrie et di- 

 ligence pour donner bon ordre a toute vostre escole, et pour y 

 planter et introduyre une telle discipline, qu'il en sera parle 

 (aydant le Seigneur) non seulement es pays de l'Evangile, mais 

 aussi es aultres contrées comme France et Italie. 



« Et mesme longtemps y a que le dict frère a compose ung 

 ordre et manière d'enseigner les enfans , lequel il avoit grand 

 désir que fust introduict en vostre cité. Car il esperoil par ce 

 moyen la que vos enfans proufiteroient plus en ung an que le 

 temps passé on ne faisoit en deux ou troys, et par ainsi que les 

 autres escoles prendroient exemple sur la vostre, laquelle chose 

 seroit grandement a l'honneur de Dieu, et d'une merveilleuse 



